ધીરજભાઈએ વધુમાં જણાવ્યું હતું કે ‘આ અનુભવ ખરેખર આનંદદાયક રહ્યો હતો. ધાર્યા કરતાં આ દોડ વધારે ટફ હતી, પરંતુ મેં પાંચથી દસ મિનિટના ચારેક હૉલ્ટ લીધા હતા. જેમ-જેમ ઉપર ચડતા ગયા તેમ ખૂબ રમણીય દૃશ્યો જોવા મળ્યાં હતાં અને સાડાસત્તર કિલોમીટરના યુટર્ન પૉઇન્ટ પર વૉટરફૉલ પણ હતો. રસ્તામાં મને બે સાપ પણ જોવા મળ્યા હતા. ભવિષ્યમાં હું આના કરતાં વધુ લૉન્ગ ડિસ્ટન્સ અલ્ટ્રા મૅરથૉન અને ટ્રાયથલોનમાં ભાગ લેવાની ઇચ્છા ધરાવું છું. આ મૅરથૉનમાં ભાગ લેવા માટે મને પ્રોત્સાહિત કરવા બદલ હું વાગડ રનર ગ્રુપના સદસ્યોનો આભારી છું.’